| ΙσπανικήΒασιλική Οικογένεια |
| --- |
|  |
| * **Ο Βασιλιάς**Η Βασίλισσα
	+ Η Πριγκίπισσα των Αστουριών
	+ Η Ινφάντα Σοφία

---

Ο Βασιλιάς Χουάν Κάρλος Α΄Η Βασίλισσα Σοφία* Η Δούκισσα του Λούγο
	+ Ο Δον Φελίπε
	+ Η Δόνια Βικτώρια
* Η Ινφάντα ΚριστίναΟ Δον Ινιάκι Ουρδανγκαρίν
	+ Ο Δον Χουάν Βαλεντίν
	+ Ο Δον Πάμπλο Νικολάς
	+ Ο Δον Μιγκέλ
	+ Η Δόνια Ιρένε
 |
| Δευτερεύοντα μέληΠαιδιά της Δούκισσας του Μπανταχόθ
* Η Δόνια Σιμονέτα
* Ο Υποκόμης του δε λα Τόρρε
* Ο Δον Μπρούνο
* Ο Δον Λουίς
* Ο Δον Φερνάντο

---

Η Δούκισσα της Σόρια και του ΕρμάνιΟ Δούκας της Σόρια και του Ερμάνι
* Ο Δον Αλφόνσο
* Η Δόνια Μαρία

---

Η Χήρα Δούκισσα της Καλαβρίας |
| * π
* σ
* ε
 |

Η **Βασίλισσα Λετίθια** (γεννημένη ως Λετίθια Ορτίθ Ροκασολάνο**,** ισπανικά: *Letizia Ortiz Rocasolano,* στις 15 Σεπτεμβρίου 1972) είναι Βασίλισσα της Ισπανίας ως σύζυγος του Βασιλιά Φιλίππου ΣΤ΄. Κατάγεται από μία οικογένεια της μεσαίας τάξης και εργάστηκε ως δημοσιογράφος για την εφημερίδα ABC και το Πρακτορείο EFE και ως παρουσιάστρια ειδήσεων στα τηλεοπτικά δίκτυα CNN+ και Televisión Española. Το 2004 παντρεύτηκε τον Φίλιππο, Πρίγκιπα της Αστουρίας και διάδοχο του ισπανικού θρόνου. Οι κόρες τους Ελεονώρα και Σοφία, γεννήθηκαν το 2005 και το 2007 αντίστοιχα. Ως Πριγκίπισσα των Αστουριών, η Λετίθια αντιπροσώπευσε τον πεθερό της, Βασιλιά Χουάν Κάρλος, στην Ισπανία και το εξωτερικό. Μετά την παραίτηση του πεθερού της από τον θρόνο, τον Ιούνιο του 2014, ο Φίλιππος και η Λετίθια έγιναν βασιλιάς και βασίλισσα.

Πρώιμα χρόνια
-------------

Η Λετίθια γεννήθηκε στις 15 Σεπτεμβρίου 1972 στο Οβιέδο των Αστουριών. Είναι η μεγαλύτερη κόρη του δημοσιογράφου Χεσούς Χοσέ Ορτίθ Άλβαρεθ και της νοσηλεύτριας Μαρία ντε λα Παλόμα Ροκασολάνο. Έχει δύο μικρότερες αδερφές, την Τέλμα (γεννημένη το 1973) και την Έρικα (1975-2007), της οποίας ο θάνατος χαρακτηρίστηκε από τον Τύπο ως αποτέλεσμα υπερβολικής δόσης ναρκωτικών. Οι γονείς της πήραν διαζύγιο το 1999 και ο πατέρας της παντρεύτηκε ξανά το 2004.

Η Λετίθια, αρχικά, μαθήτευσε στο σχολείο Λα Χέστα του Οβιέδο και, μετέπειτα, όταν η οικογένειά της εγκαταστάθηκε στο Ρίβας-ΒαΘιαμαδρίντ, μαθήτευσε στο σχολείο Ραμίρο ντε Μαέθτου. Σπούδασε δημοσιογραφία στο Πανεπιστήμιο Κομπλουτένσε της Μαδρίτης και έλαβε μεταπτυχιακό τίτλο σπουδών πάνω στην οπτικοακουστική δημοσιογραφία από το Ινστιτούτο Σπουδών Οπτικοακουστικής Δημοσιογραφίας. Αργότερα, ξεκίνησε την προσπάθειά της για την απόκτηση διδακτορικού στο Μεξικό. Ωστόσο, δεν ολοκλήρωσε τη διδακτορική της διατριβή επειδή επέστρεψε στην Ισπανία.

Δημοσιογραφική καριέρα
----------------------

Κατά τη διάρκεια των σπουδών της εργάστηκε για την καθημερινή εφημερίδα *La Nueva España* και αργότερα για την εφημερίδα *ABC* και το πρακτορείο ειδήσεων EFE. Αφού ολοκλήρωσε το μεταπτυχιακό της, ταξίδεψε στην Γουαδαλαχάρα στο Μεξικό, όπου εργάστηκε στην εφημερίδα *Siglo 21*. Μετά την επιστροφή της στην Ισπανία, εργάστηκε για την ισπανική έκδοση του οικονομικού τηλεοπτικού δικτύου Bloomberg και, μετέπειτα, για το ειδησεογραφικό δίκτυο CNN+.

Το 2000 προσλήφθηκε στο TVE, όπου άρχισε να εργάζεται για το τηλεοπτικό ειδησεογραφικό κανάλι 24 Horas. Το 2002 ξεκίνησε την παρουσίαση της εβδομαδιαίας εκπομπής ειδήσεων *Informe Semanal* και αργότερα της καθημερινής πρωινής εκπομπής ειδήσεων *Telediario Matinal* στο TVE 1. Τον Αύγουστο του 2003, λίγους μήνες πριν από τον αρραβώνα της με τον Πρίγκιπα Φίλιππο, η Λετίθια έγινε παρουσιάστρια του καθημερινού βραδινού δελτίου ειδήσεων του *Telediario 2*, ενός δελτίου ειδήσεων με τη μεγαλύτερη τηλεθέαση στην Ισπανία. Το 2000 ήταν ανταποκρίτρια των προεδρικών εκλογών των Ηνωμένων Πολιτειών από την Ουάσινγκτον. Τον Σεπτέμβριο του 2001 μετέδωσε ζωντανά από το Σημείο Μηδέν τις ειδήσεις που αφορούσαν τις επιθέσεις της 11ης Σεπτεμβρίου και το 2003 πραγματοποίησε ρεπορτάζ στο Ιράκ, μετά την εισβολή των Ηνωμένων Πολιτειών και των συμμάχων τους στη χώρα. Το 2002 πραγματοποίησε αρκετά ρεπορτάζ από Γαλικία στη βόρεια Ισπανία, μετά την οικολογική καταστροφή που προκλήθηκε από τη βύθιση του δεξαμενόπλοιου *Prestige*.

Πρώτος γάμος
------------

Η Λετίθια παντρεύτηκε στις 7 Αυγούστου του 1998 τον συγγραφέα και καθηγητή φιλολογίας Αλόνσο Γκερέρο Πέρεθ (γεννημένο το 1962). Ο γάμος τους έγινε με πολιτική τελετή στο Αλμεντραλέχο του Μπαδαχόθ, έπειτα από μία σχέση 10 ετών. Το ζευγάρι πήρε διαζύγιο το 1999.

Δεύτερος γάμος και παιδιά
-------------------------

Κύριο λήμμα: Γάμος του Πρίγκιπα Φιλίππου και της Λετίθια Ορτίθ
Ο Πρίγκιπας και η Πριγκίπισσα των Αστουριών το 2010.
Στις 1 Νοεμβρίου 2003, προς έκπληξη πολλών, τα Ανάκτορα ανακοίνωσαν τον αρραβώνα της Λετίθια με τον Φίλιππο, τότε Πρίγκιπα της Αστούριας. Στη συνέχεια, μετακόμισε σε ένα διαμέρισμα του Παλατιού της Θαρθουέλα μέχρι την ημέρα του γάμου της. Ο Φίλιππος της έκανε πρόταση γάμου με ένα διαμαντένιο δαχτυλίδι, που διέθετε επένδυση από λευκό χρυσό. Εκείνη ανταπέδωσε δίνοντάς του μανικετόκουμπα και ένα κλασικό βιβλίο.

Ο γάμος πραγματοποιήθηκε στις 22 Μαΐου 2004 στον Καθεδρικό Ναό της Παναγίας της Βασιλικής της Αλμουδένα στην Μαδρίτη. Ήταν ο πρώτος βασιλικός γάμος που πραγματοποιούνταν σε αυτόν τον Καθεδρικό Ναό. Παράλληλα, είχε περάσει σχεδόν ένας αιώνας από τότε που η πρωτεύουσα γιόρταζε έναν βασιλικό γάμο, καθώς οι γονείς του πρίγκιπα είχαν παντρευτεί στην Αθήνα και οι αδερφές του στη Σεβίλλη και στη Βαρκελώνη. Το νυφικό της Λετίθια σχεδιάστηκε από τον Ισπανό σχεδιαστή μόδας Μανουέλ Περτεγάθ και τα νυφικά της παπούτσια από την Πούρα Λόπεθ. Το πέπλο ήταν φτιαγμένο από κατάλευκο μεταξωτό τούλι και κεντημένο στο χέρι με διακοσμητικά στοιχεία. Καθώς ο προηγούμενος γάμος της Λετίθια περιλάμβανε μόνο μια πολιτική τελετή, η Καθολική Εκκλησία δεν τον θεώρησε έγκυρο και επομένως δεν απαίτησε την ακύρωσή του για να προχωρήσει στον καθολικό γάμο με τον Πρίγκιπα της Αστούριας.

Η Λετίθια και ο Φίλιππος απέκτησαν δύο κόρες: την Πριγκίπισσα Ελεονώρα των Αστουριών, γεννημένη στις 31 Οκτωβρίου 2005, και την Ινφάντα Σοφία, γεννημένη στις 29 Απριλίου 2007. Και τα δύο κορίτσια γεννήθηκαν στο Διεθνές Νοσοκομείο Ρουβέρ της Μαδρίτης.

Πριγκίπισσα των Αστουριών
-------------------------

Η Πριγκίπισσα Λετίθια με την πεθερά της Βασίλισσα Σοφία το 2009.
Ως Πριγκίπισσα των Αστουριών, η Λετίθια συνέδραμε τον σύζυγό της στα καθήκοντά του και ταξίδεψε στην Ισπανία και το εξωτερικό, εκπροσωπώντας τον πεθερό της Βασιλιά Χουάν Κάρλος. Ταξίδεψε μαζί με τον σύζυγό της σε Ιορδανία, Μεξικό, Περού, Ουγγαρία, Δομινικανή Δημοκρατία, Παναμά, Ηνωμένες Πολιτείες, Σερβία, Βραζιλία, Ουρουγουάη, Σουηδία, Δανία, Ιαπωνία, Κίνα και Πορτογαλία. Συναντήθηκε με διεθνείς αξιωματούχους και μέλη βασιλικών οικογενειών. Παρευρέθηκε σε εκδηλώσεις ξένων μοναρχών, όπως στο Λουξεμβούργο για την αργυρή επέτειο του γάμου του Μεγάλου Δούκα και Μεγάλης Δούκισσας και στην Ολλανδία για τα 40ά γενέθλια του Πρίγκιπα της Οράγγης.

Τα επίσημα καθήκοντά της ανακοινώθηκαν το 2006, λίγο μετά την γνωστοποίηση της δεύτερης εγκυμοσύνης της. Η Λετίθια δέχτηκε ακροάσεις από διάφορες προσωπικότητες και το έργο της επικεντρώθηκε σε κοινωνικά ζητήματα όπως τα δικαιώματα των παιδιών, ο πολιτισμός και η εκπαίδευση.

Βασίλισσα της Ισπανίας
----------------------

Στις 19 Ιουνίου 2014, μετά από την παραίτηση του Βασιλιά Χουάν Κάρλος, η Λετίθια έγινε Βασίλισσα της Ισπανίας. Είναι η πρώτη ισπανικής καταγωγής βασιλική σύζυγος μετά την Μερσέντες της Ορλεάνης, πρώτη σύζυγο του Αλφόνσο ΙΒ΄. Είναι, επίσης, η πρώτη Ισπανίδα βασίλισσα που δεν ανήκει σε βασιλική οικογένεια.
Η πρώτη επίσημη εμφάνιση της Λετίθια ως Βασίλισσας έγινε στις 23 Ιουνίου 2014 στα εγκαίνια μίας έκθεσης για τον Ελ Γκρέκο και την σύγχρονη ζωγραφική, που διοργανώθηκε στο Μουσείο του Πράδο στη Μαδρίτη.

Στο πρώτο τους ταξίδι στο εξωτερικό, ως βασιλιάς και βασίλισσα, ο Φίλιππος ΣΤ΄ και η Λετίθια συναντήθηκαν με τον Πάπα Φραγκίσκο (30 Ιουνίου 2014) στο Βατικανό. Της επίσκεψής τους είχε προηγηθεί εκείνη του Βασιλιά Χουάν Κάρλος και της Βασίλισσας Σοφίας στις 28 Απριλίου του ίδιου έτους. Το 2015 η Λετίθια ονομάστηκε Ειδική Πρέσβειρα για τη Διατροφή από την Διεθνής Οργάνωση Τροφίμων και Γεωργίας.

Τον Σεπτέμβριο του 2022 βρέθηκε στη Νέα Υόρκη, όπου εκφώνησε μία ομιλία στο Πανεπιστήμιο Κολούμπια, προς τιμήν της Παγκόσμιας Ημέρας Έρευνας για τον Καρκίνο. Σε αυτή την ομιλία ανέφερε, μεταξύ άλλων, τα εξής: *«...Ο καρκίνος δεν γνωρίζει σύνορα και αυτή η κοινωνική προοπτική της έρευνας είναι μια παγκόσμια επιταγή. Κάτι που ακούμε εδώ και δεκαετίες για τη σημασία του, αλλά εξακολουθεί να λείπει σήμερα η πραγματική εφαρμογή του είναι η πρόληψη. Οι επιστήμονες και τα επιστημονικά ιδρύματα σε όλο τον κόσμο έχουν επίσης πλήρη επίγνωση της περιορισμένης διαθεσιμότητας πόρων και της απόλυτης ανάγκης προώθησης της κατάλληλης εκπαίδευσης για την υγεία...Και, παρεμπιπτόντως, από όλους τους παράγοντες κινδύνου, το κάπνισμα είναι ο πιο καθοριστικός, καθώς δίνει το μεγαλύτερο έναυσμα για την ανάπτυξη του καρκίνου».*

Τίτλοι και διακρίσεις
---------------------

* **15 Σεπτεμβρίου 1972 – 22 Μαΐου 2004**: Λετίθια Ορτίθ Ροκασολάνο
* **22 Μαΐου 2004 – 18 Ιουνίου 2014**: Η *Αυτής Βασιλική Υψηλότητα* Η Πριγκίπισσα των Αστουριών

(Πλήρης τίτλος: Η *Αυτής Βασιλική Υψηλότητα,* Δόνια Λετίθια Ορτίθ Ροκασολάνο, Πριγκίπισσα των Αστουριών, Πριγκίπισσα της Βιάνα, Πριγκίπισσα της Χερόνα, Δούκισσα του Μοντμπλάνκ, Κοντέσα της Σερβέρα και Λαίδη του Μπαλαγέ)

* **19 Ιουνίου 2014 - μέχρι σήμερα**: Η *Αυτής Μεγαλειότητα,* Η Βασίλισσα της Ισπανίας

(Πλήρης τίτλος: Η *Αυτής Μεγαλειότητα,* Δόνια Λετίθια Ορτίθ Ροκασολάνο, Βασίλισσα της Ισπανίας, Βασίλισσα της Καστίλλης, της Λεόν, της Αραγωνίας, της Ναβάρρας, της Γρανάδας, του Τολέδο, της Βαλένθια, της Γαλικίας, της Μαγιόρκας, της Σεβίλλης, της Κόρδοβα, της Μούρθιας, της Μινόρκας, της Χαέν, της Αλχεθίρας και των Καναρίων Νήσων, Κοντέσα της Βαρκελώνης, Λαίδη του Βισκάι και Μολίνα)

### Διακρίσεις

#### Ισπανία

* Μεγαλόσταυρος του Τάγματος του Καρόλου Γ΄.
* Μεγάλη Κυρία του Τάγματος της Βασίλισσας Μαρίας Λουίζας.
* Ντάμα της Βασιλικής Οπλαρχείας του Ιππικού της Σεβίλλης

#### Εξωτερικό

* Τάγμα του Ήλιου του Περού (Περού).
* Τάγμα των Τριών Αστέρων (Λετονία).
* Τάγμα της Αξίας (Ουγγαρία).
* Στρατιωτικό Τάγμα του Χριστού (Πορτογαλία).
* Τάγμα του Σταυρού της Γης της Μαρίας (Εσθονία).
* Τάγμα των Σεραφείμ (Σουηδία).
* Εθνικό Τάγμα Πιστών Υπηρεσιών (Ρουμανία).
* Τάγμα της Χρυσής Καρδιάς (Φιλιππίνες).
* Τάγμα Αξίας Διπλωματικής Υπηρεσίας (Νότια Κορέα).
* Τάγμα του Αετού των Αζτέκων (Μεξικό).
* Τάγμα του Απελευθερωτή Στρατηγού Σαν Μαρτίν (Αργεντινή).
* Εθνικό Τάγμα Αξίας (Γαλλία).
* Τάγμα της Αξίας (Λίβανος).
* Τάγμα του Βάσκο Νούνιες ντε Μπαλμπόα (Παναμάς).
* Τάγμα της Αξίας (Χιλή).
* Τάγμα του Μωάμεθ (Μαρόκο).
* Τάγμα του Στέμματος (Ολλανδία).
* Τάγμα της Μπογιάκα (Κολομβία).
* Τάγμα της Αξίας για Διακεκριμένες Υπηρεσίες (Περού).
* Τάγμα του Πολύτιμου Στέμματος (Ιαπωνία).

Εξωτερικοί σύνδεσμοι
--------------------

* Επίσημη Ιστοσελίδα της Ισπανικής Βασιλικής Οικογένειας
* Οι Πρόγονοι της Λετίθια Ορτίθ Ροκασολάνο

|  |
| --- |
| Λετίθια της Ισπανίας **Γέννηση:** 2 Νοεμβρίου 1938 |
| Ισπανική βασιλική μοναρχία |
| ΠροκάτοχοςΠριγκίπισσα Σοφία της Ελλάδας και της Δανίας | **Βασιλική σύζυγος της Ισπανίας19 Ιουνίου 2014 - μέχρι σήμερα** | **Εν ενεργεία** |

Παραπομπές
----------

1. ↑
2. ↑
3. ↑
4. ↑
5. ↑  Álvarez, Leticia (19 Ιουνίου 2014). «Letizia Ortiz, Reina de España». *El Comercio* (στα Spanish). Ανακτήθηκε στις 29 Μαρτίου 2021. CS1 maint: Μη αναγνωρίσιμη γλώσσα (link)
6. ↑  «Paloma Rocasolano, enlace sindical» (στα Ισπανικά). ES: Diario de Navarra. Αρχειοθετήθηκε από το πρωτότυπο στις 16 Φεβρουαρίου 2007.
7. ↑  «Una muerte por ingestión de pastillas» (στα es). *El País* (ES). 9 February 2007. .
8. ↑  «Jesús Ortiz, el discreto consuegro del Rey» (στα Ισπανικά). ES: Diario de Navarra. Αρχειοθετήθηκε από το πρωτότυπο στις 22 Μαΐου 2007.
9. ↑  «Princess Letizia, Spain». womenfitness.net. Ανακτήθηκε στις 23 Φεβρουαρίου 2015. Her parents divorced in 1999 and her father remarried ... in Madrid on 18 March 2004 to fellow journalist Ana Togores N, born ca. 1955.
10. ↑  Cuartas, Javier (2 November 2003). «La vida desconocida de una cara muy popular» (στα es). *El País* (Madrid).. Ανακτήθηκε στις 15 July 2017.
11. 1 2 3  – El traslado de su familia a Madrid marcó la dirección de su vida[*νεκρός σύνδεσμος*]
12. 1 2 3 4 5  The Royal Household of His Majesty the King – Her Royal Highness the Princess of Asturias Αρχειοθετήθηκε 8 July 2006 στο Wayback Machine.
13. ↑
14. ↑  «Letizia y México: otra historia de amor» (στα Ισπανικά). BBC. 12 Μαΐου 2004. Ανακτήθηκε στις 3 Μαΐου 2018.
15. ↑  «Letizia, una reina que presentó el Telediario y enseñó a utilizar el Euro Leer más: Letizia, una reina que presentó el Telediario y enseñó a utilizar el Euro». Ανακτήθηκε στις 8 Οκτωβρίου 2014.
16. 1 2 3  Castillo, Raquel (19 June 2014). «Former journalist Letizia Ortiz becomes Spain's first commoner queen». *Reuters*.. Ανακτήθηκε στις 8 October 2014.
17. ↑  DeClerq, Katherine (10 June 2014). «Meet Letizia Ortiz: Spain's new 'middle-class Queen'». *CTVNews.ca*.. Ανακτήθηκε στις 9 October 2014.
18. ↑  «Prefiere los pantalones a la falda». Diario de Navarra. Αρχειοθετήθηκε από το πρωτότυπο στις 14 Οκτωβρίου 2014.
19. ↑  «Boda Real – Palacio de la Zarzuela». El Mundo.
20. ↑  «Crown jewels: The fabulous rings which sealed the love of Europe's royal couples». *HELLO! magazine* (UK). . [*νεκρός σύνδεσμος*]
21. ↑  Wilkinson, Isambard (22 May 2004). «Fiesta spirit returns for royal wedding». *telegraph.co.uk*. Αρχειοθετήθηκε από το πρωτότυπο στις 12 January 2022.. Ανακτήθηκε στις 16 May 2016.
22. ↑  de Luis-Orueta, Fernando (22 May 2004). «Vestido piramidal con bordados de motivos heráldicos» (στα es). *El Pais*.. Ανακτήθηκε στις 4 June 2017.
23. ↑  Saunders, Doug (22 May 2004). «Marriage lets Madrid smile again». *Saturday's Globe and Mail*.. Ανακτήθηκε στις 12 June 2016.
24. ↑  «Spain's future queen gives birth». *BBC News*. 31 October 2005.. Ανακτήθηκε στις 15 May 2016.
25. ↑  «Spanish crown princess has second daughter». *Reuters*. 29 April 2007.. Ανακτήθηκε στις 15 May 2016.
26. ↑  «Los Príncipes acuden a la fiesta del 40º cumpleaños de Guillermo de Holanda» (στα es). *El Pais*. 2 September 2007.. Ανακτήθηκε στις 4 June 2017.
27. ↑  Maria G. Valdez (2 June 2014). «Who Will Be Next King, Queen of Spain? 19 Things To Know About Prince Felipe, Princess Letizia of Asturias». latintimes.. Ανακτήθηκε στις 9 October 2014.
28. ↑  «Casa de Su Majestad el Rey de España - Her Majesty the Queen Letizia». Casa de Su Majestad el Rey. Αρχειοθετήθηκε από το πρωτότυπο στις 22 Ιουνίου 2014.
29. ↑  Silva, Daniel (3 June 2014). «The Granddaughter of a Taxi Driver Will Become Spain's Next Queen». AFP. businessinsider.com.. Ανακτήθηκε στις 9 October 2014.
30. ↑  Galaz, Mábel (23 June 2014). «La reina Letizia inicia su nueva agenda con una visita al Prado» (στα es). *El Pais*.. Ανακτήθηκε στις 4 June 2017.
31. ↑  «Comunicato della Sala Stampa: Udienza alle Loro Maestà il Re Felipe VI e la Regina Letizia di Spagna, 30.06.2014» (στα it). Vatican City. 30 June 2014. .
32. ↑  «Queen Letizia of Spain, FAO Special Ambassador for Nutrition». nmultimedia.org. Ανακτήθηκε στις 19 Ιουνίου 2015. [*νεκρός σύνδεσμος*]
33. ↑
34. ↑
35. ↑
36. ↑
37. ↑
38. ↑

|  |  |  |  |
| --- | --- | --- | --- |
| 

| π • σ • ε
Σύζυγοι Ισπανών Μοναρχών |
| --- |
|  |
| 
**Λετίθια Ορτίθ Ροκασολάνο** *(2014-σήμερα)*
* Σοφία της Ελλάδας και της Δανίας *(1975-2014)*
* Βικτώρια Ευγενία του Μπάττενμπεργκ *(1906–1931)*
* Μαρία Χριστίνα της Αυστρίας *(1879–1885)*
* Μερσέντες της Ορλεάνης *(1878)*
* Μαρία Βιττόρια νταλ Πότσο ντε λα Κιστέρνα *(1870–1873)*
* Φραγκίσκος του Κάδιθ *(1846–1868)*
* Μαρία Χριστίνα των Δύο Σικελιών *(1829–1833)*
* Μαρία Ιωσηφίνα Αμαλία της Σαξονίας *(1819–1829)*
* Μαρία Ισαβέλλα της Πορτογαλίας *(1816–1818)*
* Ζουλί Κλαρί *(1808–1813)*
* Μαρία Λουίζα της Πάρμας *(1788–1808)*
* Μαρία Αμαλία της Σαξονίας (1724-1760) *(1759–1760)*
* Βαρβάρα της Πορτογαλίας *(1746-1758)*
* Λουίζα Ελισάβετ της Ορλεάνης *(1724)*
* Ελισάβετ της Πάρμας *(1714–1724, 1724–1746)*
* Μαρία Λουίζα της Σαβοΐας *(1701–1714)*
* Μαρία Άννα του Παλατινάτου-Νόιμπουργκ *(1690–1700)*
* Μαρία Λουίζα της Ορλεάνης *(1679–1689)*
* Μαριάννα της Αυστρίας *(1649–1665)*
* Ελισάβετ της Γαλλίας *(1621–1644)*
* Μαργαρίτα της Αυστρίας *(1598–1611)*
* Άννα της Αυστρίας *(1570-1580)*
* Ελισάβετ της Γαλλίας *(1559–1568)*
* Μαρία Α΄ της Αγγλίας *(1556-1558)*
* Ισαβέλλα της Πορτογαλίας *(1526–1539)*
 |

 |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σύζυγοι σημερινών μοναρχών |
| --- |
|  |
| Ασία | 
* Σαμπίκα
* Τζετσούν Πέμα
* Σαλέχα
* Μασάκο
* Ράνια
* Σαρίφα
* Αζιζάχ Αμινάχ Μαϊμουνάχ Ισκανταρίαχ
* Αχάντ
* Τζαουαχέρ
* Φαχντά
* Σουθίντα
* Σαλάμα
 |
|  |
| Αφρική | 
* 15 σύζυγοι
* Μασενάτε Μοχάτο Σεΐσο
* Σαλμά
 |
|  |
| Βόρεια Αμερική | 
* Αγία Λουκία   Καμίλα
 |
|  |
| Ευρώπη | 
* Μπριζίτ
* Ματθίλδη
* Μαρία Τερέζα
* Σαρλίν
* Μάξιμα
* Σόνια
* Λετίθια
* Σίλβια
* Καμίλα
 |
|  |
| Ωκεανία | 
* Καμίλα
* Νανασιπάου Τουκουάχο
 |
|  |
| 
*Δείτε επίσης : Κατάλογος σημερινών μοναρχών - Κατηγορία:Σύζυγοι μοναρχών* |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36304887
* LCCN: n2004028381
* ISNI: 0000 0001 1470 6774
* GND: 129530409
* NKC: jo2016909127
* BNE: XX1639845

 |

 |